section_heading: Snimanje i produkcija
paragraph_text: Bowie je prethodno snimio album Toy, koji je trebao biti objavljen tijekom 2001. i na kojem su se trebale pojaviti nove skladbe i prerade nekih njegovih manje poznatih pjesama iz 1960-ih. Iako Toy ni dan-danas nije službeno objavljen, nove snimke skladbi "Afraid" i "Slip Away" (tada pod imenom "Uncle Floyd") pojavljuju se na Heathenu. Neke snimke pjesama nastale tijekom snimanja Toyja pojavile su se na B strani singlova s Heathena.